

**Эпидемиялық маңызды объектілер тізбесін бекіту туралы**

***Күшін жойған***

Қазақстан Республикасы Денсаулық сақтау министрінің м.а. 2009 жылғы 9 қарашадағы N 669 Бұйрығы. Қазақстан Республикасының Әділет министрлігінде 2009 жылы 23 қарашада N 5868 тіркелді. Күші жойылды - Қазақстан Республикасы Денсаулық сақтау министрінің м.а. 2010 жылғы 26 қазандағы № 838 Бұйрығымен.

      Күші жойылды - ҚР Денсаулық сақтау министрінің м.а. 2010.10.26 № 838 (ресми жарияланған күнінен кейін күнтізбелік он күн өткен соң қолданысқа енгізіледі) Бұйрығымен.

      "Халық денсаулығы және денсаулық сақтау жүйесі туралы" Қазақстан Республикасының 2009 жылғы 18 қыркүйектегі Кодексіне сәйкес **БҰЙЫРАМЫН:**

      1. Осы бұйрыққа қоса беріліп отырған эпидемиялық маңызды объектілер тізбесі бекітілсін.

      2. Қазақстан Республикасы Денсаулық сақтау министрлігінің Мемлекеттік санитарлық-эпидемиологиялық қадағалау комитеті (Қ.С.Оспанов) осы бұйрықты Қазақстан Республикасы Әділет министрлігіне мемлекеттік тіркеуге жіберсін.

      3. Қазақстан Республикасы Денсаулық сақтау министрлігінің Әкімшілік-құқықтық жұмыс департаменті (Ф.Б. Бисмильдин) осы бұйрық Қазақстан Республикасы Әділет министрлігінде мемлекеттік тіркелгеннен кейін оны ресми жариялауға жіберсін.

      4. Осы бұйрықтың орындалуын бақылау Қазақстан Республикасының Денсаулық сақтау вице-министрі Т.А. Вощенковаға жүктелсін.

      5. Осы бұйрық ресми жарияланған күнінен кейін он күнтізбелік күн өткен соң қолданысқа енгізіледі.

*Министрдің міндетін*

*атқарушы                                             Б. Садықов*

Қазақстан Республикасының

Денсаулық сақтау министрі

міндетін атқарушының

2009 жылғы 9 қарашадағы

N 669 бұйрығымен бекітілген

қосымша

 **Эпидемиялық маңызды объектілері тізбесі**

      1 топ - эпидемиялық жоғары маңызды объектілері:

      1) қоғамдық тамақтану объектілері;

      2) балалар сауықтыру объектілері (маусымдық);

      3) кондитерлік крем бұйымдарын өндіру бойынша;

      4) балалар сүт асханалары;

      5) перинатальды орталықтар және босану бөлімшелері, гинекологиялық бөлімшелер, хирургиялық стационарлар, бөлімшелер, операциялық блоктар, кабинеттер;

      6) жұмсақ балмұздақ өндіру бойынша объектілері;

      7) сәбилер үйі, балалар үйі, мектепке дейінгі және интернаттық объектілері.

      2 топ - эпидемиялық орта маңызды объектілері:

      1) азық-түлік саудасы объектілері;

      2) сүт өңдеу объектілері;

      3) базарлар;

      4) ет өңдеу объектілері;

      5) балық өңдеу объектілері;

      6) құс өңдеу объектілері;

      7) жеміс-жидек өңдеу объектілері;

      8) объекттердің ас блоктары;

      9) кәмпит өндіру бойынша объектілері;

      10) тез мұздатылған жартылай дайындалған өнімдерді өндіру бойынша объектілері;

      11) шөлмектегі суды (табиғи минералды және асханалық ауыз суды қоса алғанда ыдысқа құйылған ауызсуды) өндіру бойынша объектілері;

      12) жалпы білім беру объектілері;

      13) балалар сауықтыру объектілері (жыл бойы);

      14) стоматологиялық объектілері;

      15) дәрілік түрлерді және медициналық мақсаттағы бұйымдарды дайындау, өлшеп орау, сақтау объектілері;

      16) сумен жабдықтау көздері, бас құрылыстар, таралу су құбыры желісі, орталықтанбаған сумен жабдықтау;

      17) инфекциялық ауруханалар, туберкулездік ауруханалар, жалпы көп салалы ауруханалар, соматикалық саладағы стационарлары бар диспансерлер, санитариялық-курорттық мақсаттағы ұйымдар;

      18) егу кабинеттері;

      19) қан қызметі саласындағы жұмыстарды жүзеге асыратын объектілері (қан құю станциялары, қан құю орталықтары);

      20) ЖҚТБ орталықтарының зертханалары, сараптама орталықтарының зертханалары, зертханалар.

      3 топ - эпидемиялық аз маңызды объектілері:

      1) су қоймалары;

      2) алкогольді өнім, сыра, алкогольсіз сусындар өндіру объектілері;

      3) өнеркәсіптік тауарларды сату бойынша сауда объектілері;

      4) жоғары оқу орындары және орта арнайы оқу орындары, кәсіптік мектептер;

      5) медициналық орталықтар, емханалар;

      6) дайын дәрілік түрлерді сататын дәріханалық ұйымдар;

      7) кір жуатын орындар, химиялық тазартулар;

      8) спорт ұйымдары (оның ішінде балалардың спорттың жасөспірімдер мектептері, спорт мектептері, спорт секциялары);

      9) өнеркәсіптік объектілері;

      10) қонақ үйлер, жатақханалар;

      11) жүзу бассейндері, моншалар, сауналар;

      12) көтерме азық-түлік қоймалары;

      13) басқа да мектептен тыс мекемелер (компьютерлік ойын залдары, аула клубтары, шығармашылық үйлер, көркемдік мектептер, музыкалық мектептер);

      14) наубайханалар, макарон шығаратын, диірмен тарту объектілері;

      15) майлы өнімдерін өндіру объектілері;

      16) сот-медициналық сараптама және патологиялық анатомия объектілері;

      17) медициналық қалдықтарды шығару мен айналысатын объектілері;

      18) дезинфекциялау, дезинсекциялау, дератизациялау заттарын және препараттарын, сондай-ақ оларды пайдаланумен байланысты жұмыстардың және қызметтердің түрлерін қайта өңдеумен және сатумен айналысатын объектілері;

      19) мәдени-ойын сауық объектілері, театрлар, кітапханалар, боулинг залдары;

      20) тұрғын үй-коммуналдық шаруашылықтарға қызмет көрсететін объектілері;

      21) қатты тұрмыстық қалдықтарға арналған полигондар;

      22) кәріздің тазалау құрылыстары, кәріз желісі, су бұру цехтары;

      23) қант, тұз өндіру бойынша объектілері;

      24) соғым пунктері;

      25) радиациялық-қауіпті объектілері;

      26) мүгедектер, қарттар және ардагерлер үйлері, оңалту орталықтары;

      27) туберкулезге қарсы шипа жайлар (ересектер және балалар);

      28) сүт қабылдау пункттері;

      29) салынып жатқан объектілері;

      30) мал шаруашылығы және шаруа қожалығы;

      31) ойыншықтар шығару және/немесе сату бойынша сауда объектілері;

      32) косметологиялық орталықтар, шаштараздар, сән салондары.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК